Julio Deutsch

Si Julio Deutsch (; 29 Septyembre 1859 – 9 Hunyo 1922) sarong Krowatang arkitekto midbid kan saiyang estilong arkitektural na art nouveau.

Kaamayi nin buhay/pamilya
Si Deutsch namundag sa Geppersdorf (ngonyan, Linhartovy, parte na kan Město Albrechtice) sa Austria-Hunggarya sa sarong pamilyang Hudyo.

Edukasyon asin masurunod na taon
Siya nag'adal sa Vienna University of Technology sa pagmamato ni Heinrich von Ferstel asin ni Karl König. Si Deutsch naggradwar kan 1882 asin dangan naghubo' sa Paris ngani mas matais an saiyang propesyon. Kan 1888 siya naglipat sa Zagreb.

Sa rekomendasyon ni Hermann Helmer nagpoon na siyang magtrabaho sa studio ni Kune Waidmann. Si Deutsch nakibakas ki Leo Hönigsberg kan 1889. An Hönigsberg & Deutsch na arlkitektural studio nangengenot na gayo sa Zagreb sa pagtongtong kan ika-19 asin ika-20ng siglo. Nangyari an  studio nagkadakul mga katuruwang, kabarali an magkapirang mga lataw na mga arkitekto kaamayi kan ika-20ng siglo siring ki Vjekoslav Bastl, Otto Goldscheider asin Ivan Štefan.

Pakagadan ni Leo Hönigsberg, kan 1911, an studio pinagpadalagan na ni Deutsch. Kan 1922 si Deutsch nagadan asin an studio minana kan  saiyang aki, si Pavao Deutsch. An saiyang aki nakibali ki arkitekto Alexander Freudenreich sa pagtugdas kan Freudenreich & Deutsch architecture studio. Si Deutsch ilinubong sa Sementeryo Mirogoj.

Hilnga man
 Hönigsberg & Deutsch
 Leo Hönigsberg

Toltolan

Bibliograpiya

 
 

Mga Arkitekto haleng Zagreb
Mga Art Nouveau na arkitekto
Mga Hudyong arkitekto
.
Mga 1859 na kamundagan
Mga 1922 na kagadanan
Mga tawong haleng Město Albrechtice
Mga Paglubong sa Sementeryong Mirogoj
Mga Krowatang Hudyo
Mga Austro-Hunggarong Hudyo
Mga Krowatang Austro-Hunggaro
Mga Krowatang may dugong Tseko-Hudyo